Norge skattemyndigheter ville skattlegge. Nå «fredes» internettvalutaen av EU

Veksling av den sentralbank-løse virtuelle valutaen skal være underlagt de samme skattereglene som veksling av norske kroner, euro og dollar.

BITCOIN-FREDING: EU-domstolen har besluttet at det ikke skal skattes ved bitcoin-veksling. Internettvalutaen sidestilles dermed ved andre valutaer. Vis mer byoutline Benoit Tessier

Publisert: Oppdatert: 27. januar 2016 10:00 , Publisert: 23. oktober 2015 15:19

Det har EU-domstolen nå fastslått. Den virtuelle valutaen, som har skapt kontroverser og overskrifter siden den så dagens lys i 2008, er dermed et steg videre mot å bli akseptert som et fullblods betalingsmiddel.

Les også Egen bitcoin-indeks i New York

Norge ville skattlegge



De siste årene har det poppet opp stadig flere forretninger, restauranter og nettbutikker som godtar bitcoins – også her i Norge. Men internettvalutaens til dels ekstreme svingninger har gjort kjøp og salg til en fryktinngytende affære for mange.



Det uavklarte juridiske terrenget har heller ikke hjulpet – ei heller mangelen på en sentralbank som kan føre en aktiv pengepolitikk.



Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

Skattemyndighetene i Norge har lenge jobbet med metoder for å skattlegge nordmenn som har verdier i bitcoins.



Til E24 har Skaattedirektoratet fastholdt at gevinst og tap via kjøp og salg av bitcoins er skattepliktig eller fradragsberrettighet.

De har ment at bitcoins ikke kan defineres som en vanlig valuta etter valutaloven, selv om internettpengene «har mange likhetstrekk».

Les også Går storfiskene for bitcoins?

Svenske vant mot skattemyndighetene



Det er altså stikk motsatt av hva EU-domstolen nå har bestemt. Avgjørelsen falt etter et initiativ fra svenske skattemyndigheter.



De mente transaksjoner som gikk gjennom bitcoin-vekslingstjenesten til svensken David Hedquist var underlagt momsplikt, noe EU-domstolen avviste.

– Jeg har alltid følt at dette var den eneste fornuftige beslutningen, sa Hedquist etterpå, ifølge Bloomberg.



–Det er viktig for selskaper over hele Europa at vi endelig har klare retningslinjer rundt dette. For noen kan det bety at de har skatt til gode, fortsatte han.

Bitcoin-transaksjoner foregår gjennom et kryptert peer-to-peer-nettverk hvor brukerne sammen loggfører og verifiserer transaksjonene som til enhver tid gjøres.

Fredag sier seksjonssjef i rettsavdelingen Lars Jone Skimmeland i Skatteetaten at de tar EU-dommens avgjørelse til orientering.



«Vi vil måtte bruke noe mer tid for å vurdere betydningen for norsk merverdiavgiftsrett», skriver han i en e-post videreformidlet av medierådgiver Ernst Larsen.

Her kan du lese mer om Bitcoin